നിപാ വൈറസ്: ആശങ്കയില് പഴവര്ഗ കര്ഷകര് കല്പ്പറ്റ കോഴിക്കോട്ട് നിപാ സ്ഥിരീകരിച്ചതോടെ റമ്ബൂട്ടാന് ഉള്പ്പെടെയുള്ള ഫലവര്ഗങ്ങള് കൃഷി ചെയ്യുന്ന കര്ഷകര്ക്ക് ദുരിതകാലം. മരിച്ച കുട്ടിക്ക് നിപാ വൈറസ് ബാധിച്ചത് വവ്വാല് കടിച്ച റമ്ബൂട്ടാനില് നിന്നാണെന്ന് സംശയം പ്രചരിച്ചതോടെയാണ് കര്ഷകര്ക്ക് കഷ്ടകാലം തുടങ്ങിയത്. ജില്ലയിലെ റമ്ബൂട്ടാന് വിളവെടുപ്പ് തുടങ്ങാനിരിക്കെയാണ് ഈ ദുരിതം. കൊല്ലം, പത്തനംതിട്ട, എറണാകുളം പോലുള്ള ജില്ലകളില് റമ്ബൂട്ടാനുള്പ്പെടെയുള്ള പഴങ്ങളുടെ വിളവെടുപ്പ് പൂര്ത്തിയായെങ്കിലും വയനാട്ടിലും ഇടുക്കിയിലുമൊക്കെ തുടങ്ങാനിരിക്കുന്നതേയുള്ളൂ. കുരുമുളക്, റബ്ബര്, കാപ്പി, തേയില എന്നിവയുടെ വിലയിടിവും രോഗങ്ങളും കാരണമാണ് പല കര്ഷകരും ഫലവര്ഗ കൃഷി ആരംഭിച്ചത്. ജില്ലയില് അയ്യായിരത്തിലധികം പേര് റമ്ബൂട്ടാന്, പുലസന്, മാംഗോസ്റ്റിന്, അവോക്കാഡോ, ഡ്രാഗണ് ഫ്രൂട്ട്, ലിച്ചി തുടങ്ങിയവ കൃഷി ചെയ്യുന്നുണ്ട്. മറ്റിടങ്ങളില് വിളവെടുപ്പ് പൂര്ത്തിയായതിനാല് നല്ല വില ലഭിക്കുന്ന സമയമാണിതെന്ന് മേപ്പാടിയിലെ പഴവര്ഗ കര്ഷകനായ കുരുവിള ജോസഫ് പറഞ്ഞു. കഴിഞ്ഞ 30 വര്ഷമായി റമ്ബൂട്ടാന് കൃഷി ചെയ്യുന്നു, ഒരിക്കല്പോലും വവ്വാല് കടിക്കുന്നത് കണ്ടിട്ടില്ലെന്നും തൊലിപ്പുറത്ത് മുള്ളുള്ളതിനാല് ആയിരിക്കാമെന്നും അദ്ദേഹം പറഞ്ഞു. മാത്രമല്ല മറ്റു പക്ഷികളില്നിന്ന് സംരക്ഷിക്കാനായി വലയിട്ടാണ് റമ്ബൂട്ടാന് കൃഷി ചെയ്യുന്നത്. പല കര്ഷകരും നഗരങ്ങളിലെ സൂപ്പര്മാര്ക്കറ്റുകളില് വില്ക്കുന്നുണ്ട്. സംശയം പ്രചരിച്ചതോടെ ഉത്തരേന്ത്യയില്നിന്നുവരെ വിളിച്ചന്വേഷിച്ചതായി കര്ഷകര് പറയുന്നു. മറ്റിടങ്ങളിലെ വിളവെടുപ്പ് കഴിഞ്ഞപ്പോള് വിപണിയില് റമ്ബൂട്ടാന് വില ഒരു കിലോ 170 രൂപയില്നിന്ന് 300 രൂപവരെ ഉയര്ന്നിരുന്നു. നിപാ വന്നതോടെ വില കുറയാന് തുടങ്ങി. സംസ്ഥാനത്തിന്റെ എല്ലാ ഭാഗത്തും രാജ്യത്തുടനീളവും പഴംതീനി വവ്വാലുകളുണ്ട്. കേരളത്തിലെ 33 ഇനം വവ്വാലുകളില് ഏഴിനങ്ങളാണ് നിപാ വൈറസ് വാഹകര്. കോഴിക്കോട്ട് കണ്ടെത്തിയ നിപായുടെ കാര്യത്തില്, വവ്വാലുകളില്നിന്ന് വൈറസ് മനുഷ്യരിലേക്ക് എത്തിയതാണെന്ന് ശാസ്ത്രീയമായി ഇതുവരെ സ്ഥിരീകരിച്ചിട്ടില്ല. മാത്രമല്ല വവ്വാലുകള് കടിച്ചിട്ട പഴങ്ങളില്നിന്ന് നിപാ വൈറസ് പകരണമെങ്കില് ഉമിനീര് ഉണങ്ങുന്നതിനു മുമ്ബ് കഴിക്കണം. ഉമിനീര് ഉണങ്ങിക്കഴിഞ്ഞാല് വൈറസിന് പുറത്ത് അധികസമയം ജീവിക്കാനാവില്ല. അതിനാല്തന്നെ മണിക്കൂറുകളും ദിവസങ്ങളും കഴിഞ്ഞ് മാര്ക്കറ്റിലെത്തുന്ന പഴങ്ങളില് വൈറസിന്റെ സാന്നിധ്യമുണ്ടാവില്ലെന്നും ഈ രംഗത്തെ വിദഗ്ധര് പറയുന്നു. അതേ സമയം ഫലവൃക്ഷത്തിന്റെ ചുവട്ടില് നിലത്ത് കിടക്കുന്നതോ കടിയേറ്റ അടയാളമോ ഉള്ള പഴങ്ങള് കഴിക്കരുതെന്ന് ആരോഗ്യ വകുപ്പ് അധികൃതര് പറഞ്ഞു. ദേശാഭിമാനി വാര്ത്തകള് ഇപ്പോള് വാട്സാപ്പിലും ടെലഗ്രാമിലും ലഭ്യമാണ്. വാട്സാപ്പ് ചാനല് സബ്സ്ക്രൈബ് ചെയ്യുന്നതിന് ക്ലിക് ചെയ്യു.. ടെലഗ്രാം ചാനല് സബ്സ്ക്രൈബ് ചെയ്യുന്നതിന് ക്ലിക് ചെയ്യു.. Tags : മറ്റു വാര്ത്തകള് നിപാ 15 പേരുടെ പരിശോധനാഫലം കൂടി നെഗറ്റീവ് നിപാ : ആശങ്ക ഒഴിയുന്നു, 16 പേര്കൂടി നെഗറ്റീവ് പ്രഭവകേന്ദ്ര അന്വേഷണം കാട്ടുപന്നികളിലേക്കും നിപാ മറയാക്കി കള്ളിനെതിരെ വ്യാജപ്രചാരണം നിപായില് ആശ്വാസം 16 പേരുടെ പരിശോധനാഫലം കൂടി നെഗറ്റീവ് നിപാ പ്രതിരോധത്തിനൊരുങ്ങി തൃശൂര് മെഡി. കോളേജ് റമ്ബൂട്ടാന് മരം വവ്വാലുകളുടെ കേന്ദ്രം